Määrimisest kah pisut. See teema (suuskade määrimine siis) on k6psu  arvates üks tüütu teema. Parem kui suuski poleks üldse vaja määrida -- libisevad (ja peavad) igasuguse lumega enam-vähem hästi. Aga sihukesi suuski pole vist veel leiutatud. Seega tuleb ajapikku määrete ja määrimisvahendite peale kulutada märkimisväärne hulk raha ning määrimise (õppimise) peale märkimisväärne hulk aega. Ja ikka läheb umbes pooltel juhtudel midagi vähemalt pisut valesti. Oleks võinud ju ka proffidele teha anda, aga kõik ajad olid juba kinni. Seekord sattus siis määrimistulemus selline, et  suusk pidas väga hästi, libisemine polnud aga kiita. Pikkadel laugjamatel tõusudel oli k6ps tegija ning rühkis massist ettepoole, laskumistel jälle vajus mass k6psust ettepoole. Tundub, et pehmema raja korral tuleb pidamisala veelgi lühendada -- pehmem lumi tuleb juba rajapõhjast ammu enne vastu kui kõva põhja korral. Või on seal veel mingi muu nipp.